open-index/open-wikipedia-markdown huggingface dataset:
לוקא הנבו

**לוקא הנבו** (בצרפתית: **Lucas Henveaux**; נולד ב-25 בספטמבר 2000) הוא שחיין בלגי, זוכה מדליית ארד באליפות אירופה בבריכת 25 מטר (אוטופן 2023) במשחה ל-400 מטר חופשי.

## ביוגרפיה
הנבו נולד וגדל בלייז' שבבלגיה.

### 2022
באליפות אירופה שנערכה ברומא שבאיטליה באוגוסט סיים במקום 15 במשחה ל-200 מטר חופשי בתוצאה של 1:48.96 דקות.

### 2023
באליפות העולם שנערכה בפוקואוקה שביפן ביולי סיים במקום 13 במשחה ל-400 מטר חופשי בתוצאה של 3:47.88 דקות, ובמקום 15 במשחה ל-200 מטר חופשי בתוצאה של 1:46.77 דקות. בנוסף, סיים במקום 20 במשחה שליחים 4x100 מטר מעורב משולב בתוצאה של 3:54.06 דקות.

#### מדליית ארד באליפות אירופה בבריכת 25 מטר
באליפות אירופה בבריכת 25 מטר שנערכה באוטופן שברומניה בדצמבר זכה במדליית ארד במשחה ל-400 מטר חופשי בשיא בלגיה חדש של 3:37.91 דקות, אחרי דניאל וויפן מאירלנד (3:35.47 דקות) ודאנאס רפשיס מליטא (3:37.80 דקות). בנוסף, סיים במקום 11 במשחה ל-800 מטר חופשי בתוצאה של 7:40.73 דקות.

### 2024
באליפות העולם שנערכה בדוחה שבקטר בפברואר סיים במקום חמישי במשחה ל-400 מטר חופשי בשיא בלגיה חדש של 3:44.61 דקות, לאחר שבשלב המוקדמות קבע שיא בלגיה חדש של 3:46.15 דקות. בנוסף, סיים במקום 11 במשחה ל-200 מטר חופשי בתוצאה של 1:46.75 דקות, ובמקום 19 במשחה ל-800 מטר חופשי בשיא בלגיה חדש של 7:52.10 דקות.

באולימפיאדת פריז שנערכה ביולי-אוגוסט סיים במקום 11 במשחה ל-200 מטר חופשי בתוצאה של 1:46.20 דקות, לאחר שבשלב המוקדמות קבע שיא בלגיה חדש של 1:46.04 דקות. בנוסף, סיים במקום 12 במשחה ל-400 מטר חופשי בתוצאה של 3:46.76 דקות, ובמקום 19 במשחה ל-800 מטר חופשי בשיא בלגיה חדש של 7:51.51 דקות.

## שיאים אישיים
### בריכה אולימפית
* 200 מטר חופשי: 1:46.04 דקות (2024), **שיא בלגיה**
* 400 מטר חופשי: 3:44.61 דקות (2024), **שיא בלגיה**
* 800 מטר חופשי: 7:51.51 דקות (2024), **שיא בלגיה**

### בריכת 25 מטר
* 200 מטר חופשי: 1:42.14 דקות (2024), **שיא בלגיה**
* 400 מטר חופשי: 3:37.23 דקות (2024), **שיא בלגיה**
* 800 מטר חופשי: 7:37.01 דקות (2023), **שיא בלגיה**

## ראו גם

## קישורים חיצוניים

קטגוריה:שחייני חופשי
קטגוריה:שחיינים בלגים
קטגוריה:שחיינים באולימפיאדת פריז (2024)
קטגוריה:בלגים שנולדו ב-2000
גונג ג'נצ'י

**גונג ג'נצ'י** (נולדה ב-2 בנובמבר 2009) היא שחיינית סינית, אלופת עולם (דוחה 2024) במשחה שליחות 4x200 מטר חופשי.

## ביוגרפיה
גונג נולדה וגדלה בצ'ונגצ'ינג שברפובליקה העממית של סין.

### 2024
#### אלופת עולם
באליפות העולם שנערכה בדוחה שבקטר בפברואר זכתה במדליית זהב במשחה שליחות 4x200 מטר חופשי בתוצאה של 7:47.26 דקות יחד עם איי יאנהאן, לי בינגג'יה ויאנג פייצ'י, לפני הממלכה המאוחדת (7:50.90 דקות) ואוסטרליה (7:51.41 דקות). בנוסף, סיימה במקום שביעי במשחה שליחות 4x100 מטר חופשי בתוצאה של 3:41.11 דקות, ובמקום 20 במשחה ל-100 מטר פרפר בתוצאה של 59.87 שניות.

## ראו גם

## קישורים חיצוניים

קטגוריה:שחייניות חופשי
קטגוריה:שחייניות פרפר
קטגוריה:שחייניות סיניות
קטגוריה:אלופות עולם בשחייה
קטגוריה:ילידות 2009
קולין מהנהלת חשבונות (סדרת טלוויזיה)

**קולין מהנהלת חשבונות** (באנגלית: **Colin From Accounts**) היא סדרת טלוויזיה אוסטרלית מסוגת הדרמה קומית רומנטית שנוצרה ונכתבה על ידי הזוג הנשוי  ו, שגם מככבים בתור הדמויות הראשיות בסדרה, גורדון ואשלי. היא עלתה לשידור בשירותי הזרמת הווידאו האוסטרלים  ו- ב-1 בדצמבר 2022 כשכל שמונת פרקי העונה הראשונה שוחררו יחדיו.

אחרי ש"קולין מהנהלת חשבונות" הפכה להיות הסדרה המקורית הנצפית ביותר ב-"Foxtel", נמכרה לשידור במדינות שונות וזכתה בשלושה פרסי  אוסטרלים, היא חודשה לעונה שנייה באוגוסט 2023. באפריל 2025 הסדרה חודשה לעונה שלישית.

בישראל הסדרה זמינה ב-yes.

## תקציר העלילה
הסדרה מתרחשת בעיר סידני שבאוסטרליה ובמרכזה אשלי (הארייט דייר) וגורדון (פטריק ברמאל), שני רווקים שהמפגש ביניהם נוצר במסגרת תאונה שגורמת לפציעתו של כלב. הצורך להעניק לו טיפול רפואי מביא להתפתחות מערכת יחסים בין השניים.

## שחקנים ודמויות
* הארייט דייר בתור **אשלי מולדן**.
* פטריק ברמאל בתור **גורדון "פלאש" קראפ**.
* זאק פדרסן בתור הכלב **קולין מחשבונות**.
* אמה הארווי בתור **מייגן**, הקולגה וחברה של אשלי.
* הלן תומסון בתור **לינל**, אמה של אשלי.
* דארן גילשנן בתור **פרופסור לי**, שותפה האקסצנטרית של לינל.
* ג'נבייב הגני בתור **קיארה**, שותפתו העסקית של גורדון.
* מייקל לוגו בתור **ברט**, העובד של גורדון וקיארה.
* טאי הארה בתור **ג'יימס**, האקס של אשלי.
* אנני מיינרד בתור **איווט**, וטרינרית והאקסית של גורדון.

## פרקים

## הפקה
"קולין מהנהלת חשבונות" היא הפקה של  בשיתוף עם "Easy Tiger Productions" עבור קבוצת "Foxtel" בסידני אוסטרליה החל מפברואר 2022.

צילומי העונה השנייה החלו בנובמבר 2023, והיא עלתה לשידור ב־30 במאי 2024.

## פרסים ומועמדויות

## קישורים חיצוניים
* 

## הערות שוליים

קטגוריה:סדרות טלוויזיה אוסטרליות
קטגוריה:תוכניות טלוויזיה שעלו לשידור בשנות ה-2020
פיגוע הירי בכביש המנהרות

**פיגוע הירי ב[[כביש המנהרות]]** היה פיגוע ירי שהתרחש כנגד קו 291 שנסע מביתר עילית לירושלים ב-11 בדצמבר 2024. בפיגוע נרצח ילד בן 10, יהושע אהרן טוביה שמחה. בנוסף על כך, אישה נפצעה בינוני ושניים נפצעו במצב קל.

על האוטובוס אותרו כ-22 פגיעות ירי. כוחות הביטחון החלו במרדף לאחר המחבל, ולשם כך כיתרו את אזור הכפר חוסאן ואת העיר בית לחם. לאחר כמה שעות המחבל הסגיר את עצמו לידי כוחות הביטחון.

## הערות שוליים

כביש המנהרות
כביש המנהרות
כביש המנהרות
כביש המנהרות
מנצחי מרוצי ספרינט בפורמולה 1

אליפות הפורמולה 1 היא התחרות הבכירה ביותר בתוכנית השלבים הגלובלית של הפדרציה הבין-לאומית לרכב (FIA) שמתקיימת מאז שנת 1950. בכל עונה מתקיימים מספר מרוצי גרנד פרי, שתוצאותיהם מחושבות באליפות נהגים, ובמקביל לאליפות יצרנים.

החל משנת 2021 משולבים בכל עונה מספר מרוצי ספרינט. מרוץ ספרינט נמשך 30 דקות בלבד ומזכה את שמונת הנהגים המדורגים ראשונים בנקודות, שמצטרפות לחישוב הנקודות הכולל בעונה. בשתי העונות הראשונות התקיימו שלושה מרוצי ספרינט בכל עונה. החל מעונת 2023 גדל המספר לשישה מרוצים בעונה.

## נהגים

## מנצחים לפי קבוצה

## מנצחים לפי מדינה

## מספר ניצחונות לפי עונה

## מנצחים לפי מרוץ

## ראו גם
* מנצחי מרוצים בפורמולה 1

## הערות שוליים

קטגוריה:פורמולה 1
ירוסלב דרובני

**ירוסלב דרובני** (בצ'כית: **Jaroslav Drobný**;  12 באוקטובר 1921 – 13 בספטמבר 2001) היה טניסאי צ'כי שאחרי שעזב את המולדת ייצג את מצרים והממלכה המאוחדת. הוא זכה במקום ראשון באליפות וימבלדון ובאליפות צרפת הפתוחה בטניס ובסך הכול זכה ב-5 ניצחונות התחרויות גראנד סלאם. בנוסף לכך הוא היה שחקן הוקי קרח בולט וזכה עם נבחרת צ'כוסלוביקה במדליית כסף באולימפיאדת סנט מוריץ (1948) ובמדליית זהב באליפות העולם בשנת 1947.

דרובני היה שחקן טניס יחיד שניצח בתחרויות גראנד סלאם תוך שימוש במשקפיים.

## ביוגרפיה
ירוסלב דרובני נולד בפראג בשנת 1921. הוא החל לשחק טניס בגיל חמש.

באליפות וימבלדון 1938 הוא השתתף בתחרות הגברים אך הודח בסיבוב הראשון. לאחר חידוש התחרויות בעקבות סיום מלחמת העולם השנייה בשנת 1946 דרובני הגיע לחצי הגמר בתחרויות גברים. בשנת 1949 הוא הפסיד בגמר לטד שרודר ובשנת 1952 לפרנק סג'מן. בסופו של דבר הוא ניצח בשנת 1954 תוך ניצחון על קן רוזוול. בתחרויות זוגות גברים הוא הגיע לגמר תחרויות זוגות בשנת 1951.

באליפות צרפת הפתוחה 1946 דרובני הפסיד בגמר תחרויות גברים וחזר לאותה תוצאה בשנת 1948 ו-1950. בסופו של דבר הוא ניצח בתחרות זו בשנים 1951 ו-1952. בתחרות זוגות גברים דרובני זכה בתואר בשנת 1948 והפסיד בגמר בשנת 1950. בשנת 1948 דרובני ניצח בתחרות זוגות מעורבים.

באליפות אוסטרליה הפתוחה דרובני הפסיד בגמר תחרות זוגות גברים בשנת 1950.

דרובני היה חבר נבחרת גביע דייוויס של צ'כוסלובקיה בשנת 1947/1948. הם הגיע לחצי גמר התחרות.

לאחר שמפלגה הקומוניסטית הגיע לשלטון במדינתו דרובני ערק מהמדינה ביולי 1949 בהיותו בתחרות בשווייץ. החל משנת 1950 דרובני שיחק בתחרויות תחת דגל מצרים. הוא היה חבר נבחרת גביע דייוויס של מצרים בשנים 1950/1959.

בשנת 1959 דרובני קיבל אזרחות בריטית. תחת דגל בריטניה הוא השתתף בתחרות וימבלדון של שנת 1960.

בשנת 1955 דרובני פרסם ספר אוטוביוגרפיה Champion in Exile. הוא היה נשוי לטניסאית בריטית. דרובני נפטר בשנת 2001 בלונדון.

## שחקן הוקי קרח
בנוסף לטניס דרובני בלט בהוקי קרח. הוא שיחק בליגה מקומית החל משנת 1938. בשנת 1948 הוא זכה עם נבחרתו במדליית כסף באולימפיאדת סנט מוריץ (1948). הוא גם זכה במדליית זהב באליפות העולם בשנת 1947.

בשנת 1949 הוא קיבל הזמנה מקבוצת NHL בוסטון ברואינס. הוא סירב כי לא רצה לאבד מעמד של "חובב" ורצה להמשיך להשתתף בתחרויות טניס.

## הישגים

## קישורים חיצוניים

* 

קטגוריה:טניסאים צ'כים
קטגוריה:טניסאים בריטים]
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:שחקני הוקי קרח צ'כים
קטגוריה:זוכי מדליית כסף אולימפית
קטגוריה:ספורטאים אולימפיים צ'כוסלובקים
קטגוריה:צ'כים שנולדו ב-1921
קטגוריה:נפטרים ב-2001
נץ קורייש

[שמאל|ממוזער|סמל עם מגן ריק "נתמך" על ידי נץ קוריש: זהו אחד הסמלים הלאומיים הערביים הנפוצים שנמצאים בשימוש [ארצות ערב|במדינות ערביות רבות.]]
**נץ קורייש** או **בז קורייש** הוא סמל הרלדי של נץ או בז המשמש כסמל לאומי במספר סמלי מדינה ובדגלים בעולם הערבי. בעבר הופיע גם כסמל לוב וסמל סוריה. המסורות וההיסטוריה המתועדת של שבט קורייש והנביא מוחמד מספרות על נץ או בז שהיו סמלי השבט. לכן, גרסאות שונות של הנץ הקורייש הופיעו על הדגלים, וסמלים של מדינות ערביות שונות. במובן מסוים, הסמל נץ קורייש מתחרה עם נשר צלאח א-דין על מעמדו כסמל ללאומיות הערבית. 

עבד א-רחמן הראשון, האמיר האומיי הראשון של קורדובה, היה מוכר בכינויו הנץ של קורייש. על פי כרוניקנים מימי הביניים, זה היה כינוי שניתן לו על ידי הח'ליף העבאסי אל-מנצור, אחד מיריביו הגדולים. העבאסים והאומאיים היו שני שבטים-צאצאים של שבט קורייש. עבד א-רחמן עצמו ברח מדמשק לאחר המהפכה העבאסית העקובת מדם ואלימה, לכן כאשר הח'ליף העבאסי נתן לו את הכינוי זה היה סימן כבוד רב ליורש האומי האחרון שנותר בחיים.

סמלי נץ ובז נפוצים גם במדינות ערב במפרץ הפרסי. רבים מתושבי חצי האי ערב, מיוחד אלה שחיים מהצד הערבי של חוף המפרץ הפרסי, הם מומחים לבזיירות המסורתית. בזים ונצים נתפסים אצלם כסמלי סטטוס והם חיה מבויתת שכיחה בקרב ערבים אתניים.

## סמלים נוכחיים שכוללים הנץ של קורייש

קובץ:Coat_of_arms_of_Libya_Tobruk_Government.svg|נץ קורייש בסמל לוב כפי שמשמש את מרשל ח'ליפה חפתר, מפקד צבאי בממשלה בטוברוק
קובץ:Emblem_of_the_Palestine_Liberation_Army.svg|נץ קורייש בסמל צבא השחרור של פלסטין (ארגון טרור)


## סמלים נוכחיים שכוללים גרסאות שונות של נץ או בז

קובץ:Coat_of_arms_of_Jordan.svg|נץ בסמל ירדן
קובץ:Emblem_of_Kuwait.svg|בז בסמל של כווית
קובץ:Emblem_of_the_United_Arab_Emirates.svg|בז בסמל של איחוד האמירויות הערביות
קובץ:Emblem_of_Abu_Dhabi.svg|בז בסמל אמירות אבו דאבי (איחוד האמירויות)
קובץ:Coat_of_Arms_of_Dubai.png|בז בסמל אמירות דובאי (איחוד האמירויות)


## סמלים היסטוריים שהשתמשו בנץ קורייש

קובץ:Coat_of_arms_of_Libya_(1977-2011).svg|נץ קורייש בסמל לשעבר של לוב (1977–2011)
קובץ:Coat of arms of the Federation of Arab Republics (1972–1977).svg|נץ קורייש בזרועות הפדרציה לשעבר של הרפובליקות הערביות (כולל מצרים, סוריה ולוב) (1972–1980)
קובץ:Emblem of Syria (1945–1958).svg|נץ קורייש בסמל של הרפובליקה הסורית (1945–1958) והרפובליקה הערבית הסורית (1961–1963)
קובץ:Emblem of Syria (1963–1972) based on Emblem of Syria (1945–1958, 1961–1963).svg|נץ קורייש בסמל של הרפובליקה הערבית הסורית (1963–1972)
קובץ:Emblem of Syria (1980–2024).svg|נץ קורייש בסמל של הרפובליקה הערבית הסורית (1980–2024)
קובץ:Emblem of Syria (2024–2025).svg|נץ קורייש בסמל סוריה (מ-2024 עד יוני 2025)


## ראו גם
* עיט סלאח א-דין

## קישורים חיצוניים

## הערות שוליים

קטגוריה:דגלים
קטגוריה:העולם הערבי
קטגוריה:לאומיות פאן-ערבית
קטגוריה:אסיה: סמלים
קטגוריה:מדינות ערב: סמלים
קטגוריה:אפריקה: סמלים
קטגוריה:סוריה: סמלים לאומיים
קטגוריה:לוב: סמלים לאומיים
קטגוריה:מטענים הרלדיים
קטגוריה:הארגון לשחרור פלסטין
קטגוריה:היסטוריה אסלאמית
נפוחית הכוכבים

**נפוחית הכוכבים** או **נפוחית כוכבנית**
 (שם מדעי: *Arothron stellatus*) היא מין של דג ששייך לסוג נפוחית ומשפחת הנפוחיתיים.

## מידע כללי
אורכה של נפוחית הכוכבים 20 עד 60 סנטימטרים ולעיתים אף 90 סנטימטרים. הגב של הנפוחית אפור עד חום והגחון בצבע לבן. הגוף עבה, מוארך במקצת אך הולך ונהיה דק לכיוון הזנב. קדמת הראש מתארכת לחרטום קצר שהפה נמצא בו. מן הפה בולט מקור קצר וחזק שנוצר מאיחוי 4 שיניים. העיניים נמצאות גבוה בצידי הראש. סנפירי הגב והשת קצרים וקבועים בחלק האחורי של הגוף. סנפיר הזנב מעוגל. העור עבה ויש בו קשקשים קוצניים. לדגים הצעירים יש צבע צהבהב עם פסים כהים. גודל הנקודות משתנה בהתאם לגודל הדג, בעוד לדגים הצעירים יש נקודות גדולות הדגים הבוגרים הם בעלי נקודות קטנות. לדגים בגודל בינוני יש פסים באזור הגחון שיהפכו מאוחר יותר לנקודות.

הנפוחית ניזונה בעיקר מאצות וחסרי חוליות כמו חלזונות, צדפות, אלמוגים, נחשוני ים וקיפודי ים. נפוחית זו שוחה באיטיות בעזרת סנפירי הגב והשת, מבלי להניע את הזנב. אם הנפוחית מותקפת היא בולעת מים לתוך כיס המיוחד הנמצא בקיבה ומתנפחת כמו כדור. הנפוחית בעלת דגם של פסים ונקודות לבנות היוצרים קווים קונצנטריים.

נפוחית זו פעילה ביום וחיה בשונית אלמוגים עד לעומק 58 מטר. נפוחית הכוכבים היא המין השכיח ביותר מבין המינים מהסוג נפוחית שנפוצים בים סוף ומפרץ אילת.

נפוחית זו נפוצה במים רדודים באזור אינדו-פסיפי. תחום התפוצה שלה הוא ממפרץ אילת, ים סוף ואפריקה המזרחית דרך דרום-מזרח אסיה, תת היבשת ההודית ומזרח אסיה עד לאוסטרליה ואיים באוקיינוס השקט.

כמו רוב המינים במשפחת הנפוחיתיים נפוחית הכוכבים מכילה רעל הנקרא טטרודוטוקסין שנמצא בעור ובכבד. הנפוחית הופכת לרעילה אחרי שהיא ניזונה מחיידקים המכילים את הרעל.

האטימולוגיה של שמה המדעי היא: *arot*= מחרשה ו*stellet*= כוכב.

נפוחית זו נקראת באנגלית גם בשמות **דג גלובוס**, **דג כוכב**, **דג נפוח עם קו שחור**, **דג קרפדה מכוכב** ו**דג קרפדה בעל פס אלכסוני**.

נפוחית הכוכבים תוארה למדע על ידי יוהאן גוטלוב שניידר ומרקוס אליעזר בלוך ב-1801.

מצב השימור של נפוחית הכוכבים הוא ללא חשש על פי הרשימה האדומה של IUCN.

## תמונות

Arothron stellatus Prague 2011 3.jpg
Arothron stellatus Prague 2011 2.jpg
Arothron stellatus.jpg|נפוחית הכוכבים
Arothron stellatus Prague 2011 1.jpg
Arothron stellatus Prague 2011 4.jpg
Arothron stellatus ballooned.jpg|נפוחית הכוכבים


## קישורים חיצוניים

*

## הערות שוליים

קטגוריה:נפוחיתיים
קטגוריה:דגים במפרץ אילת
קטגוריה:יפן: דגי ים
קטגוריה:ארץ ישראל: בעלי חיים רעילים
קטגוריה:דגי ים בדרום-מזרח אסיה
קטגוריה:בעלי חיים שתוארו ב-1801
קטגוריה:טקסונים שתוארו בידי מרקוס אליעזר בלוך
קטגוריה:טקסונים שתוארו בידי יוהאן גוטלוב שניידר
קטגוריה:אוסטרליה: דגי ים
קטגוריה:דגי ים בתת-היבשת ההודית
פיגוע הדריסה בגלילות

**פיגוע הדריסה בגלילות** היה פיגוע דריסה שהתרחש ב-27 באוקטובר 2024 כ"ה בתשרי ה'תשפ"ה בכניסה למחנות גלילות ברמת השרון, בפיגוע נהרג בצלאל כרמי בן 72 מראשון לציון ונפצעו 40 אזרחים מתוכם 6 באורח קשה.

## הפיגוע

הפיגוע התרחש בבוקר ה-27 באוקטובר 2024 כ"ה בתשרי ה'תשפ"ה, נהג משאית ערבי ישראלי בשם רמי נאטור מקלנסווה דרס קבוצת אזרחים וחיילי צה"ל בתחנת אוטובוס בכניסה למחנה המודיעין בגלילות שברמת השרון. מספר אזרחים וחיילים נלכדו מתחת למשאית וכתוצאה מכך נהרג אחד מהם.

הפיגוע התרחש בעיצומה של מלחמת חרבות ברזל ובעיצומו של גל טרור: הפיגוע ביפו, הפיגוע בתחנה המרכזית של באר שבע, הפיגוע בחדרה והפיגוע במחלף יבנה.

ביום האירוע פשטה המשטרה על ביתו של הנהג. משפחתו טענה כי איבד שליטה על המשאית בגלל בעיות בריאות, ועדויות מזירת האירוע הצביעו שהנהג נוטרל בעודו בתא הנהג ומסיבות אלו לא היה ברור אם מדובר בפיגוע. בחקירה לא התקבלה עדות לכך שמדובר בתאונה לא מכוונת או בבעיה רפואית, וב-2 בדצמבר 2024 אישר שירות הביטחון הכללי כי מדובר בפיגוע טרור על רקע לאומני.

## ראו גם
* ניסיון הפיגוע בחוות הדלק והגז פי גלילות
* פיגועי טרור נגד ישראלים בישראל ובשטחים ב-2024

## הערות שוליים

גלילות
גלילות
קטגוריה:פיגועים שבוצעו על ידי ערבים-ישראלים
קטגוריה:עמק גלילות
קטגוריה:רמת השרון: היסטוריה
סופרמרין סוויפט

**סופרמרין סוויפט** (באנגלית: **Supermarine Swift**) הוא מטוס קרב, חד-מושבי, סילוני מתוצרת חברת סופרמרין הבריטית.

המטוס פותח במהלך שנות ה-40 וה-50 (הדור הראשון) על בסיס הסופרמרין אטקר, ונכנס לשירות חיל האוויר המלכותי בשנת 1954 כמטוס יירוט. הסוויפט נחשב למטוס מהיר ואווירודינאמי במיוחד ואף שבר את שיא המהירות ב-26 בספטמבר 1953 כאשר הגיע למהירות 1,187 קמ"ש, למרות זאת הוא נהנה משירות מצומצם רק בשלוש טייסות בחיל האוויר המלכותי וכבר ב-1967 הוצא משירות לטובת ההוקר האנטר שהיה אמין ויציב מכנית בהרבה מהסוויפט.

## דגמים
* **סופרמרין סוויפט סוג 541**: דגם אב-הטיפוס של המטוס (2 יוצרו).
* **סופרמרין סוויפט F.1**: דגם הייצור הראשון בעל מנוע רולס-רויס אייבון RA-7/109 וזוג תותח איידן 30 מ"מ (18 יוצרו).
* **סופרמרין סוויפט F.2**: דגם שכלל ארבעה תותחי איידן 30 מ"מ ושינויים קלים למבנה הכנפים כדי להרכיב את התותחים והתחמושת הנוספת (16 יוצרו).
* **סופרמרין סוויפט F.3**: דגם בעל מנוע משודרג רולס-רויס אייבון RA-7A/114 (25 יוצרו).
* **סופרמרין סוויפט F.4**: דגם דומה ל-F.2 אם המנוע המשודרג של ה-F.3 (62 יוצרו).
* **סופרמרין סוויפט FR.5**: דגם מטוס קרב סיור בעל חלק קדמי מאורך, זוג תותחי איידן 30 מ"מ וחופה נטולת מסגרת (58 יוצרו).
* **סופרמרין סוויפט F.7**: דגם בעל חלק קדמי מאורך, מנוע משודרג אייבון 116, מערכת מכ"ם משודרגת ויכולת נשיאת טילי אוויר-אוויר פיירי פיירפלש (14 יוצרו).

## ראו גם
* מיג-17
* דאסו אוראגן
* גראמן F-9 קוגאר
* F-86 סייבר

## קישורים חיצוניים

* 
* 

## הערות שוליים

קטגוריה:מטוסי קרב מתוצרת בריטניה
קטגוריה:מטוסי קרב סילוניים
קטגוריה:אמצעי לחימה במלחמת יום הכיפורים
טוב ללכת בדרכים

"**טוב ללכת בדרכים**" הוא שיר שכתב נתן יונתן בשנת 1951 ללחן סובייטי. השיר נכתב באוקראינית בשם "Пiсня про Сталiна" ("שיר על סטלין") לקראת ביקורו של סטלין באוקראינה בשנת 1935. מילות השיר נכתבו על ידי מקסים רילסקי ואת הלחן כתב לב רבוצקי. 
השיר בביצועה של שלישיית שריד משנות השישים, שימש כאות של תוכנית הטלוויזיה ללימוד עברית "עברית בסימן טוב" בכיכובו של דודיק סמדר, ששודרה בטלוויזיה הלימודית באמצע שנות השבעים.

## רקע

### השיר באוקראינית
לקראת ביקורו של סטלין באוקראינה בשנת 1935, גויסו משורר ומלחין ממוצא אוקראיני לכתוב את שיר ההלל לכבודו. בשיר מתואר סטלין כנשר גדול הממריא לשמים ומראה את הדרך לעם.
### השיר בעברית
צפירה יונתן, אשתו של נתן יונתן, שהייתה מורה למוזיקה, חיפשה שירונים ברוסית, וגילתה את השיר עם מילים בצרפתית ובצירוף תווים.
בעלה נתן יונתן חיבר מילים חדשות לשיר, שאינן תרגום, בשנת 1951.
שלישיית שריד הקליטה את השיר באלבום, הנושא גם הוא את השם "טוב ללכת בדרכים" מ-1964. באלבום מצויים לחנים רוסיים נוספים שנתן יונתן חיבר להם מילים חדשות בעברית, כגון "דוגית נוסעת" ו"ערפילים".

## קישורים חיצוניים
* '''טוב ללכת בדרכים''', באתר הספרייה הלאומית
* מילות השיר '''טוב ללכת בדרכים''' והאזנה לו, באתר זמרשת
* אקורדים לשיר '''טוב ללכת בדרכים''', באתר Chordify
* '''טוב ללכת בדרכים''', פודקאסט באתר 103FM
* 
* 
* 
* 

## הערות שוליים

קטגוריה:שירי שנות ה-1960
קטגוריה:שירי שלישיית שריד
קטגוריה:שירים שתורגמו לעברית
קטגוריה:שירים בעברית
קטגוריה:שירים שנכתבו על ידי נתן יונתן
קטגוריה:שירים סובייטים
קטגוריה:שירי ההתיישבות העובדת
נמל לטקיה

**נמל לטקיה** (בערבית: **ميناء اللاذقية**) הוא נמל ימי השוכן על חוף הים התיכון בעיר לטקיה שבסוריה. הוקם ב-12 בפברואר 1950, והוא משמש מאז כנמל הימי הראשי של סוריה.

המטענים המיובאים שלו כוללים ביגוד, חומרי בנייה, כלי רכב, רהיטים, מינרלים, טבק, כותנה ואספקת מזון כמו עדשים, בצל, חיטה, שעורה, תמרים, דגנים ותאנים, ובשנת 2008 טיפל הנמל בכ-8 מיליון טון מטען.

הנמל מהווה גם קישור בשש קוי הפלגה סדירות בין אלכסנדריה, איזמיר וביירות. בנוסף, ישנם שירותי מעבורת לא סדירים לקפריסין. בשנת 2005 השתמשו בנמל כ-27,939 נוסעים.

בנמל נמצא בסיס של חיל הים הסורי.

## היסטוריה
נמל לטקיה קשור להיסטוריה של ההתיישבות באזור מסביבו אך לא ניתן לקבוע את תאריך הקמתו של הנמל העתיק. הנמל מוזכר מתקופת ממלכת אוגרית, התקופה הפיניקית ותקופת האימפריה הרומית. מהנמל העתיק הפליגו ספינות מסחריות לאסיה הקטנה, יוון ומצרים.
חשיבותו של הנמל פחתה עם הזמן עד שהפך, בתקופת השלטון העבאסי, לנמל דייגים קטן. האימפריה העות'מאנית לא גילתה בו עניין גם, ורוב הספינות המסחריות עגנו בנמל ביירות ובנמל איסכנדרון. ב-1925 הורחב המזח, שעד אז לא היה יכול לקלוט ספינות גדולות, ובשנת 1931 הוקם בו המזח הצפוני נוסף.

### התקופה המודרנית
כאשר סוריה קיבלה עצמאות, ב-1945 הוא היה הנמל הימי היחיד במדינה. ייצוא הכותנה עבר דרך הנמל. ב-1971 הועלו בנמל 1.6 מיליון טונות של מטען. לאחר התרחבות ב-1981, זה היה מעל פי שניים ב-3.6 מיליון טון. כיום מיוצאים דרך הנמל מוצרי נפט כמו ביטומן ואספלט וכן דגנים, כותנה, שמן צמחי וטבק ("טבק לטקיה").

האמברגו על סוריה בתגובה להתנהלותו של בשאר אל-אסד במלחמת האזרחים בסוריה השפיע על ההעברה בנמל מאז 2011. מאז 2019, איראן שוכרת חלקים מנמל לטקיה לשימוש אזרחי וצבאי. אחריה הגיעה רוסיה, המפעילה את הבסיס הימי היחיד שלה בים התיכון בטרטוס הסמוכה. משקיפים רואים בהסכם עם איראן ניסיון של מדינה מבודדת חלקית כלכלית להשיג גישה לים התיכון.

ב-7 בדצמבר וב-28 בדצמבר 2021, תקף חיל האוויר הישראלי את הנמל וגרם נזק כבד למספר מכולות עם נשק מאיראן.

בליל 9 בדצמבר 2024, כחלק מתוכנית גדולה יותר לנטרול נכסי צבא סוריה, פתח חיל הים הישראלי במתקפה על ספינות מלחמה של חיל הים הסורי בבסיס שלו בנמל לטקיה והטביע אותן. תצלומים מנמל לטקיה חשפו סירות טילים טבועות מסוג אוסה (פרויקט 205), עם משגרי SS-N-2 סטיקס (P-15M Termit) בולטים מעל פני המים.

## סטטיסטיקה כללית

## ראו גם
* קרב לטקיה
* הפגזת החוף הסורי ב-11 באוקטובר 1973

## קישורים חיצוניים
* 

## הערות שוליים

קטגוריה:סוריה: מבנים
קטגוריה:סוריה: תחבורה
קטגוריה:לטקיה
קטגוריה:הים התיכון: נמלים
נדיה דאנובה

**נדיה חריסטובה דאנובה** (; נולדה ב-3 במרץ 1942 סופיה, ממלכת בולגריה) היא היסטוריונית המתמחה בהיסטוריה של הבלקן, כיהנה כמנהלת המכון ללימודים בלקניים באקדמיה הבולגרית למדעים כפרופסור מן המניין, וחקרה את תקופת השואה בבולגריה.

## ביוגרפיה
נדיה דאנובה נולדה בסופיה בירת בולגריה להיסטוריון פרופסור חריסטו דאנוב שהתמחה בחקר ההיסטוריה של תראקיה. היא רכשה את השכלתה האקדמית בהיסטוריה באוניברסיטת סופיה. ב-1968 סיימה דוקטורט באוניברסיטת סופיה. דאנובה התמחתה בהיסטוריה של יוון המודרנית. ב-1980 מונתה לפרופסור חבר בפקולטה להיסטוריה של אוניברסיטת סופיה, וב-1995 מונתה לפרופסור מן המניין. דאנובה כיהנה כמנהלת המכון ללימודים בלקניים באקדמיה הבולגרית למדעים.

דאנובה ורומן אברמוב חקרו את גירוש יהודי תראקיה המערבית, מקדוניה הווארדארית והעיר פירוט למחנה ההשמדה טרבלינקה שבוצע במרץ 1943. הם פרסמו שני כרכי ספר בני 2,000 עמודים ובהם קטעי ארכיון העוסקים בנושא ובכלל זה רשימות המגורשים, אשר העידו על אחריותה של ממלכת בולגריה לאירועים.

דאנובה זכתה בתואר "פרופסור לשם כבוד" באוניברסיטת אתונה.

## קישורים חיצוניים
* רומן אברמוב, נדיה דאנובה, גירוש יהודי תראקיה מקדוניה ופירוט מרץ 1943, מסמכי ארכיונים מבולגריה, כרך ראשון, באתר marginalia.bg, סופיה, 2013  
* רומן אברמוב, נדיה דאנובה, גירוש יהודי תראקיה מקדוניה ופירוט מרץ 1943, מסמכי ארכיונים מבולגריה, כרך שני, באתר marginalia.bg, סופיה, 2013  
* מכתביה של נדיה דאנובה, באתר marginalia 
* ראיון עם נדיה דאנובה בנושא אוסף מסמכי גירוש יהודי תראקיה ומקדוניה, באתר יוטיוב  

## הערות שוליים

קטגוריה:היסטוריונים בולגרים
קטגוריה:בוגרי אוניברסיטת סופיה
קטגוריה:סגל אוניברסיטת סופיה
קטגוריה:ילידות 1942
קטגוריה:בולגרים שנולדו ב-1942
זיילס אקטון

**זיילס נלסון אקטון** (באנגלית: **Zales Nelson Ecton**; 1 באפריל 1898 – 3 במרץ 1961) היה עורך דין ופוליטיקאי אמריקאי שכיהן כחבר הסנאט של ארצות הברית מטעם מדינת מונטנה בין השנים 1947–1953.

## ביוגרפיה
אקטון נולד בוולדון שבאיווה ב-1 באפריל 1898, ועבר עם משפחתו למחוז גאלאטין, מונטנה ב-1907, כשהיה בן תשע. הוא למד בבתי הספר הציבוריים של מחוז גאלאטין. הוא קיבל תואר ראשון בעסקים ממכללת מונטנה סטייט (לימים אוניברסיטת המדינה של מונטנה) ותואר ראשון במשפטים מבית הספר למשפטים באוניברסיטת שיקגו. בשנת 1921, הפך לחוואי והתעניין בעיקר בתבואה ובמקנה.

אקטון, שנכנס לפוליטיקה, כיהן כחבר בבית הנבחרים של מונטנה מ-1933 עד 1935 וכחבר הסנאט של מונטנה מ-1936 עד 1946. ב-1946, התמודד על המושב של מונטנה בסנאט של ארצות הברית, שהתפנה על ידי הדמוקרטי ברטון וילר, שהפסיד בפריימריז הדמוקרטי.

כחלק מהגל הרפובליקני בבחירות לסנאט ב-1946, ניצח אקטון את שופט בית המשפט העליון של מונטנה לשעבר ליף אריקסון, ביחס של 54% מול 46%. הוא כיהן בסנאט קדנציה אחת, לאחר שהובס בפער קטן בהתמודדותו להיבחר מחדש ב-1952 על ידי חבר בית הנבחרים של ארצות הברית מייק מנספילד.

בהיותו בסנאט, כיהן אקטון בוועדת ההקצבות, בוועדת האנרגיה ומשאבי הטבע, בוועדה למשרד הדואר והשירות האזרחי, ובוועדת האנרגיה ומשאבי הטבע של הסנאט של ארצות הברית.

אקטון היה הסנאטור הרפובליקני היחיד ממונטנה במשך יותר מ-75 שנים, בין ניסיונו הכושל של ג'וזף מור דיקסון להיבחר מחדש ב-1913 לבין היבחרו של קונרד ברנס ב-1988. מסמכיו של אקטון משירותו הציבורי מאוחסנים בהווה בארכיונים ואוספים מיוחדים באוניברסיטת המדינה של מונטנה.

ב-1921 נישא אקטון לוורה האריס. לזוג נולדו שני ילדים, אלואיז וזיילס נ. הבן.

אקטון חידש את עיסוקו בחקלאות עד למותו בבוזמן שבמונטנה ב-3 במרץ 1961. הוא נקבר בבית הקברות סנסט הילס.

## קישורים חיצוניים
* 
* 

## הערות שוליים

קטגוריה:אמריקאים ילידי איווה
קטגוריה:בוגרי בית הספר למשפטים באוניברסיטת שיקגו
קטגוריה:חברי הסנאט של ארצות הברית ממונטנה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1898
קטגוריה:אמריקאים שנפטרו ב-1961
הנכס (סרט)

**הנכס** הוא סרט ישראלי משנת 2024 בבימויה של דנה מודן על פי רומן גרפי באותו השם שכתבה רותו מודן, עם רבקה מיכאלי ושרון סטרימבן בתפקידים הראשיים.

## תקציר העלילה
רגינה (רבקה מיכאלי) נוסעת עם נכדתה מיקה (שרון סטרימבן) לוורשה במטרה להשיב נכס משפחתי שהולאם בזמן מלחמת העולם השנייה. 

בזמן שמיקה מנסה לאתר את הנכס ומתיידדת עם מדריך תיירים מקומי, רגינה מחפשת אחר גבר מעברה.

## שחקנים ודמויות

## פרסים ומועמדויות
הנכס היה מועמד לארבעה פרסי אופיר: שחקנית ראשית, שחקן משנה, תסריט וצילום.
## קישורים חיצוניים

*"הנכס", באתר קרן הקולנוע הישראלי
* 
*

קטגוריה:סרטי 2024
קטגוריה:סרטי דרמה ישראליים
קטגוריה:סרטים ישראליים מבוססי ספרים
קטגוריה:ורשה בקולנוע
חמיד ואחדי

**חמיד ואחדי** (בפרסית: **حمید واحدی**; נולד ב-ב-14 באפריל 1965) הוא איש צבא בדרגת בריגדיר גנרל, ששימש כמפקד חיל האוויר האיראני מ-19 בספטמבר 2021 ועד ל-17 בדצמבר 2025.

## ביוגרפיה
נולד ב-14 באפריל 1965 ברפסנג'אן שבאיראן.

בשנת 1984 התגייס לצבא איראן, והחל ללמוד בבית הספר לטיסה של צבא איראן. סיים את הכשרתו כטייס מטוס הקרב F-5 בשנת 1988. מאוחר יותר עבר ברוסיה הכשרה כטייס סוחוי 24.

משנת 1993 עד שנת 1997 היה מפקד בסיס חיל האוויר האיראני בתבריז. אחר כך שירת בתפקידים נוספים במטה חיל האוויר האיראני.

בספטמבר 2018 מונה לסגנו של מפקד חיל האוויר עזיז נסירזאדה.

## מפקד חיל האוויר
בשנת 2021, בעקבות מינויו של נסירזאדה לסגן הרמטכ"ל, מונה ואחדי למפקד חיל האוויר של איראן, בדרגת בריגדיר גנרל.

כמפקד חיל האוויר הוא עסק בשיפור היכולות של איראן בייצור כלי טיס לא מאוישים וטילים, לצד רכש ממדינות זרות, בעיקר רוסיה.

## קישורים חיצוניים

## הערות שוליים

קטגוריה:אנשי צבא איראנים
קטגוריה:איראנים שנולדו ב-1965
סעסע (סוריה)

**סעסע** (בערבית: **سعسع**, נכתב גם כ**סאסא**) היא עיירה בדרום סוריה, המשתייכת מנהלית למחוז ריף דמשק, ממוקמת דרום-מערבית לדמשק, סמוך לרמת הגולן הסורית (מחוז קוניטרה). יישובים סמוכים כוללים את כפר חור מצפון, כנאכר ממזרח, ח'אן ארנבה מדרום-מערב ודיר מוקר מדרום. לפי נתוני הלשכה המרכזית לסטטיסטיקה של סוריה, אוכלוסיית סעסע מנתה 9,945 נפש במפקד האוכלוסין של 2004. העיירה משמשת כמרכז המנהלי של נפת סעסע, הכוללת 17 יישובים עם אוכלוסייה כוללת של 45,233 נפש.

הכפר מאופיין באדמות חקלאיות ואנשי הכפר עוסקים בגידול פירות, תפוחי אדמה, חיטה, אבטיח ושום. יבולי האזור והיבול של הכפר השכן הם ממקורות הייצוא העיקריים של העיר דמשק.

בתוך הכפר עובר נחל אל-עוואג' שיורד מהר שיאון שבחרמון.

## הערות שוליים

קטגוריה:סוריה: יישובים
קטגוריה:החורן: יישובים
ואאל א-דחדוח

**ואאל חמדאן אבראהים א-דחדוח** (בערבית: **وائل حمدان إبراهيم الدحدوح**, בתעתיק מדויק: **ואאל חמדאן אבראהים אלדחדוח**; נולד ב-30 באפריל 1970) הוא עיתונאי פלסטיני המשמש כראש משרד אל-ג'זירה בעיר עזה.

## ביוגרפיה
א-דחדוח נולד ב-30 באפריל 1970 בשכונת זיתון, השכונה הוותיקה ביותר בעיר עזה. הוא גדל במשפחה עזתית אמידה שמוצאה בחצי האי ערב. לאחר שסיים את לימודיו התיכוניים, והשתתף בפעילויות טרור, נכלא לשבע שנים בבתי כלא ישראליים, שם השלים תעודת בגרות נוספת.

הוא עשה תואר ראשון בעיתונאות ותקשורת ב-1998 ב ותואר שני בלימודים אזוריים באוניברסיטת אל-קודס באבו דיס בשנת 2007.

א-דחדוח החל לעבוד בעיתונאות בשנת 1998 ככתב בעיתון הפלסטיני "אל-קודס" ולאחר מכן כתב במגזינים פלסטיניים נוספים. הוא עבד ככתב רדיו בקול פלסטין ובערוץ הלוויין סהר בתחילת האינתיפאדה השנייה בשנת 2000. בשנת 2003 שימש ככתב בערוץ אל-ערביה, ומאז 2004 הוא משמש ככתב וכאחראי במשרד אל-ג'זירה ברצועת עזה.

באוקטובר 2023 במהלך מלחמת חרבות ברזל, בזמן שידור חי, קיבל א-דחדוח את הידיעה כי אשתו, בתו שמר בת ה-7, בנו מחמוד בן ה-15, ונכדו, נהרגו בהפצצת חיל האוויר על מחבלים שהסתתרו בסביבתם. המשפחה עברה למחנה הפליטים נוסייראת. כאשר ראה את בנו המת, אמר א-דחדוח: "הם נקמו בנו על מבול אלאקצה באמצעות ילדינו".

ב-15 בדצמבר 2023, נפגע א-דחדוח מירי כשהיה באזורי לחימה.

בנו הבכור, חמאזה א-דחדוח, שנהרג ב-7 בינואר 2024 בתקיפת רכבו בידי צה"ל, תועד כעיתונאי בן 27. צה"ל טען כי חמאזה היה פעיל בג'יהאד האסלאמי.

בינואר 2024 יצא א-דחדוח לעבור טיפול רפואי במצרים ולאחר מכן בקטר.

## ראו גם
* מועתז עזאיזה
* פלסטיה אל-עקאד

## קישורים חיצוניים

## הערות שוליים

קטגוריה:מלחמת חרבות ברזל: אישים
קטגוריה:בוגרי האוניברסיטה האסלאמית בעזה
קטגוריה:סגל אל-ג'זירה
קטגוריה:עיתונאים פלסטינים
קטגוריה:עזה: אישים
קטגוריה:בוגרי אוניברסיטת אל-קודס
קטגוריה:פלסטינים שנולדו ב-1970
ג'יימס בק

**ג'יימס ברני בק** (באנגלית: **James Burnie Beck**; ) היה פוליטיקאי ומשפטן אמריקאי, שייצג את קהיליית קנטקי בשני בתי הקונגרס של ארצות הברית, תחילה בבית הנבחרים ולאחר מכן בסנאט.

## ביוגרפיה
בק נולד במחוז דאמפרישייר שבסקוטלנד, היגר לארצות הברית בשנת 1838 והתיישב במחוז ויומינג שבמדינת ניו יורק. בשנת 1843 עבר ללקסינגטון שבקנטקי, שם השלים את לימודיו הגבוהים באוניברסיטת טרנסילבניה ב-1846. הוא התקבל ללשכת עורכי הדין של קנטקי לאחר מכן והחל לעסוק בעריכת דין בלקסינגטון. עד זמן קצר לפני מלחמת האזרחים האמריקנית היה שותף במשרד עורכי הדין של ג'ון ברקינרידג', לימים סגן נשיא ארצות הברית שהפך לגנרל בצבא הקונפדרציה. במהלך המלחמה נחקר בק על ידי ועדת חקירה צבאית בנוגע למעורבותו של שותפו לשעבר.

לאחר המלחמה נבחר בק לחבר בית הנבחרים של ארצות הברית מטעם מחוז הקונגרס השביעי של קנטקי, מטעם המפלגה הדמוקרטית. הוא מונה לחבר בוועדה לבחינת תקופת השיקום של דרום ארצות הברית, שם ציפו ממנו, כטירון פוליטי וכמהגר, שלא יעמוד בדרכה של המפלגה הרפובליקנית. עם זאת, חיש מהר הפך בק לתומך עיקש בזכויותיהן של מדינות הדרום המובסות. כגזען שתמך בעליונות לבנה התנגד בק לזכויות האזרח של אפרו-אמריקאים. הוא נבחר מחדש שלוש פעמים ושירת בבית הנבחרים בין מרץ 1867 למרץ 1875.

בשנת 1876 מונה בק לחבר בוועדה לקביעת קו הגבול בין וירג'יניה למרילנד. באותה שנה נבחר לסנאט של ארצות הברית, ונבחר שוב פעמיים נוספות. הוא כיהן כסנאטור מ-4 במרץ 1877 ועד למותו בוושינגטון הבירה ב-3 במאי 1890. העיתונאי הוותיק בוושינגטון, בנג'מין פרלי פור, תיאר את בק בתקופת כהונתו בסנאט כ"איש חסון במראהו, בעל מוח פעיל יתר על המידה, שגרם ללשונו לעיתים להתבלבל משום שלא הצליח לבטא את אשר דרשה ממנו התלהבותו הבוערת".

במהלך כהונתו כסנאטור כיהן בק כיושב ראש הסיעה הדמוקרטית בסנאט של ארצות הברית וכיושב ראש ועדת נתיבי התחבורה לנמלים. הוא בלט בדיונים על סוגיות מכס ומטבע.

בק נקטמן בבית הקברות של לקסינגטון. בנו, ג'ורג' ט. בק, היה פוליטיקאי ויזם בולט בוויומינג.

## קישורים חיצוניים

* 
* 

## הערות שוליים

קטגוריה:מהגרים מסקוטלנד לארצות הברית
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מקנטקי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1822
קטגוריה:אמריקאים שנפטרו ב-1890
אלכסנדר דזסוחוב

**אלכסנדר סרגייביץ' דזוחוב** (נולד ב-3 באפריל 1934) הוא ראש הרפובליקה של צפון אוסטיה-אלניה לשעבר.

## ביוגרפיה
דזוחוב נולד בוולדיקווקז, סיים את לימודיו ב-1957 במכון המטלורגי לכרייה בצפון קווקז. הוא דוקטור לפוליטיקה.

מ-1992 עד 1993 היה דזוחוב סגן העם של הפדרציה הרוסית ומ-1993 עד 1995, סגן הדומא הממלכתית של הפדרציה הרוסית . ב-18 בינואר 1998, נבחר לנשיא צפון אוסטיה לאחר זכייה ב-76% מהקולות וכן נבחר מחדש בבחירות של 27 בינואר 2002, עם 56.02% מהקולות.

לאחר שהתפטר ב-31 במאי 2005 החליף אותו תאימורז ממסורוב. כיום הוא משמש כנציג של הרפובליקה של צפון אוסטיה ברפובליקת הפדרציה.

ב-13 בינואר 2006, הוא העיד במשפטו של נור-פאשי קולייב, מחבל שביצע טבח בבית ספר בבסלאן. שני אוטובוסים מלאים בנפגעים מהטבח הגיעו לוולדיקאבקז באותו יום כדי לראות את הופעתו המיוחלת לבית המשפט. למרות שקורבנות רבים רואים את דזוחוב בין האשמים במשבר בני הערובה בבית הספר בסלאן החקירה שבוצעה על ידי משרד התובע הכללי קבעה כי אין פקידים אשמים במקרי המוות, כך שהוא יכול להעיד ללא חשש השלכות משפטיות על עצמו.

דזוחוב הוא דוקטור למדעי המדינה, מחברם של מספר ספרים ומאמרים רבים. הוא דובר מספר שפות זרות. חבר באקדמיה הרוסית לאמנויות .

## כבוד ופרסים
* עיטור ההצטיינות למען המולדת
** 30 במרץ 2004 - על תרומה יוצאת דופן לפיתוח כלכלי-חברתי של בניית היחסים הפדרליים וחיזוק ההרמוניה הבין-אתנית
** 17 במרץ 2001 - על תרומה יוצאת דופן לחיזוק המדינה הרוסית, ידידות ושיתוף פעולה בין מדינות
** 23 באפריל 2009 - לשירותים למשפטים ולעבודה פורייה לטווח ארוך
** ינואר 2024
* עיטור מהפכת אוקטובר (1981)
* עיטור הדגל האדום של העבודה (1971)
* מסדר ידידות עמים (1984)
* מדליה "לזכר 850 שנה למוסקבה" (1997)
* מדליה "לזכר יום השנה ה-1000 לקאזאן" (2005)
* עיטור הכבוד של רוסיה (2014)
* עיטורי המדינה של אפגניסטן, הונגריה, וייטנאם ועוד כמה מדינות
* מסדר הנסיך הקדוש דניאל ממוסקבה (כנסייה רוסית אורתודוקסית)

## קישורים חיצוניים

## הערות שוליים

קטגוריה:מעוטרי עיטור הדגל האדום של העמל
קטגוריה:מעוטרי עיטור הידידות בין העמים
קטגוריה:ילידי 1934
קטנא (עיר)

**קטנא** (בערבית: قطنا) היא עיר בדרום סוריה, המשתייכת מנהלית לנפת קטנא שבמחוז ריף בדמשק. ממוקמת בגובה של 879 מטרים מעל פני הים. לפי נתוני הלשכה המרכזית לסטטיסטיקה של סוריה, בעיר התגוררו 33,996 תושבים במפקד האוכלוסין של 2004. העיר משמשת כמרכז המנהלי של תת-נפת קטנא, שכללה 20 יישובים עם אוכלוסייה כוללת של 147,451 נפש באותה שנה.

## היסטוריה
בתחילת המאה ה-13, בתקופת שלטון האיובים, הזכיר יאקות אל-חמאווי את קטנא כ"אחד מכפרי דמשק". טימור לנג חנה בקטנא במהלך המצור על דמשק בשנים 1400–1401, ומאוחר יותר כונה האזור "ואדי אל-עג'ם".

בשנת 1838 צוין כי קטנא הייתה כפר המורכב בעיקר ממוסלמים סונים.

באוקטובר 1947 החל צבא סוריה להשתמש בקטנא כבסיס אימונים עבור מתנדבי צבא ההצלה.

לפי מקורות סוריים שהועברו לסוכנות רויטרס, ב-10 בדצמבר 2024, לאחר מתקפה מהירה וכיבוש האזור על ידי ארגון היאת תחריר א-שאם, כוחות ישראליים נכנסו לאזור המפורז והגיעו עד לעיר, כ-10 קילומטרים בתוך שטח סוריה וכ-25 קילומטרים מדמשק. שר הביטחון ישראל כ"ץ הכחיש את הטענה.

## הערות שוליים

קטגוריה:סוריה: ערים
כחולה כחלום

"**כחולה כחלום**" הוא שיר שכתב אורי אסף והלחינה נורית הירש והתפרסם בביצוע שלישיית גשר הירקון באלבומם השני והאחרון "התוכנית החדשה" שיצא בשנת 1966.

## רקע
שיתוף הפעולה בין נורית הירש ואורי אסף, הוליד את השיר "פרח הלילך" שבוצע לראשונה בידי שלישיית שריד ב-1965. לאחר הצלחתו של השיר, ביקשו השניים משלישיית שריד לבצע גם את שירם השני "כחולה כחלום", אולם הם נדחו בטענה שמילות האהבה בשיר נועזות מדי עבורם. השיר הוצע לאחר מכן, לשלישיית גשר הירקון, שהקליטו אותו באלבומם השני "התוכנית החדשה" מ-1966.

## קישורים חיצוניים
* '''כחולה כחלום''', באתר הספרייה הלאומית
* 
* אקורדים לשיר '''כחולה כחלום''', באתר Tab4u
* 
* 
* 

## הערות שוליים

קטגוריה:שירי שלישיית גשר הירקון
קטגוריה:שירי יגאל בשן
קטגוריה:שירים בעברית
קטגוריה:שירים שנכתבו על ידי אורי אסף
קטגוריה:שירים שהולחנו על ידי נורית הירש
קטגוריה:שירי אהבה בעברית
קטגוריה:שירים על חלומות
קטגוריה:שירים על צבעים
מיזירלי איברהים אפנדי

**אברהם חייט לוי** (1878 – 1948), אשר נודע בכינוי **מיזירלי איברהים אפנדי** (בטורקית: **Mısırlı İbrahim Efendi**; אברהם אפנדי המצרי), היה נגן עוד וג'ומבוש, זמר, מלחין ומורה למוזיקה יהודי חלבי עות'מאני.

## ביוגרפיה
לוי נולד ב-1878 בחלב שבסוריה העות'מאנית למשפחת סוחרים. בשנת 1900 עבר להתגורר בבאלאט יחד עם אשתו ובנו, שם למד מוזיקה אצל איסמעיל האקי ביי , קיראמי אפנדי וזייה ביי.

לוי, אשר הופיע לעיתים קרובות יחד עם אחיו סלים, היה מקיים הופעות לציבור מספר פעמים בשבוע, ובחודש הרמדאן היה מופיע מידי ערב. הוא היה מקיים הופעות פרטיות, והופיע בפני הסולטאנים עבדול חמיד השני ומהמט החמישי, חברי בית עות'מאן, מדינאים ואריסטוקרטים מאיסטנבול, ובהמשך מול נשיאי הרפובליקה. כמו כן, צוין כאמן מוביל בבית קפה ובשני עסקי מיוזיק הול בעיר העתיקה של איסטנבול.

לוי שימש גם כמורה, ולימד באופן פרטי וכן בבית הספר לתזמורות צבאית של צבא האימפריה העות'מאנית.

בשנות ה-30 זכה לוי להצלחה רבה, והופיע מול מוסטפא כמאל אטאטורק בארמון דולמאבהצ'ה וכן הוביל סדרת קונצרטים במצרים בהזמנת פארוק, מלך מצרים.

לוי נפטר ב-1948 באיסטנבול.

## יצירתו
נטען כי לוי הלחין למעלה מ-500 יצירות מוזיקלות, אך ישנן רק 56 יצירות אותן ידוע בוודאות כי הלחין. פרופסור גוקמן אוזמנטס מאוניברסיטת אקדניז  באנטליה שיער כי לוי הלחין את מיסירלו. כ-38 מיצירותיו רשומות ברפרטואר של הרשות לרדיו ולטלוויזיה בטורקיה.

## ביאורים

## קישורים חיצוניים

## הערות שוליים

קטגוריה:מלחינים יהודים טורקים
קטגוריה:יהדות חלב
קטגוריה:טורקים שנפטרו ב-1948
מבעד לעדשה

**מבעד לעדשה** (באנגלית: **Lee**) הוא סרט ביוגרפי בריטי משנת 2023 בבימויה של אלן קוראס, עם קייט וינסלט, אנדי סמברג ואלכסנדר סקושגורד בתפקידים הראשיים.

התסריט מבוסס על ספר הביוגרפיה של אנתוני פנרוז: "The Lives of Lee Miller" משנת 1985 על חיי אמו הצלמת לי מילר.

הסרט הוקרן לראשונה בפסטיבל הסרטים הבין-לאומי בטורונטו.

הסרט מוקרן בשיטת פלאשבק. אנתוני פנרוז מראיין את אימו לי מילר והיא מספרת לו על עבודתה כצלמת במלחמת העולם השנייה.

קייט וינסלוט מועמדת לפרס גלובוס הזהב לשחקנית הטובה ביותר - סרט דרמה. היא זכתה ביחד עם אלן קוראס בפרס הקריסטל.

הסרט היה מועמד לפרסי הקולנוע הבריטי העצמאי על הצילום, הסאונד והאפקטים.

## תקציר העלילה
לי מילר (קייט וינסלט) הייתה צלמת מלחמה מפורסמת. בשנת 1977 מראיין אותה בנה אנתוני פנרוז (ג'וש אוקונור) זמן קצר לפני מותה.

לי הייתה דוגמנית מפורסמת במגזין האופנה ווג בניו יורק.

בפרוץ מלחמת העולם השנייה היא גרה בלונדון יחד עם בעלה הצייר והצלם רונלד פנרוז (אלכסנדר סקושגורד). היא הייתה כבר מבוגרת לדוגמנות ולכן החלה לצלם את הפגיעות הקשות בתקופת הבליץ על לונדון ועורכת הווג הלונדוני אודרי וית'רס (אנדראה רייסבורו) הסכימה לפרסם אותן.

עם הפלישה לנורמנדי היא רצתה להמשיך לצלם בחזית אך השלטונות הבריטיים אסרו עליה. לפי עצתו של ידידה מהמגזין לייף דייוויד שרמן (אנדי סמברג) היא השתמשה בדרכונה האמריקאי וקבלה רשות מהאמריקאים להצטרף לכוחות הלוחמים ביחד עם דייוויד ובפיקוחו של קולונל ספנסר (ג'יימס מארי).

יחד עם שרמן היא מצלמת טיפול בפצועי מלחמה, לוחמים, ניתוחים בבית חולים שדה, קרבות בסן מאלו עם הטלת פצצות נאפלם, אנשים צוהלים בפריז. בפריז פגשה את ידידה סולאנז' (מריון קוטיאר) שנאסרה ועונתה על ידי הגסטפו וצילמה ונשים שגולחו בגלל יחסיהן עם גרמנים, היא ודייוויד המשיכו לדכאו שם צילמו גופות בקרונות ושורדים. לבסוף הם מצליחים לחדור לדירתו של היטלר במינכן ודייוויד מצלם אותה טובלת באמבט של היטלר עם תמונה של היטלר לצידה, צילום שהפך לאחד המפורסמים במלחמה זו.

עורכת הווג הבריטי מסרבת לפרסם את תמונות הזוועה מהמחנות אך הן מתפרסמות בווג האמריקאי.

## צוות השחקנים

## פרסים ומועמדויות

## קישורים חיצוניים

*קדימון למבעד לעדשה, באתר יוטיוב
*מאחורי הקלעים של מבעד לעדשה, באתר יוטיוב

## הערות שוליים

קטגוריה:סרטי 2023
קטגוריה:סרטי מלחמת העולם השנייה
קטגוריה:סרטים ביוגרפיים
קטגוריה:סרטים בריטיים מבוססי ספרים
קטגוריה:סרטים בריטיים
נועם שזיר

**נועם שזיר** (באנגלית: **Noam Shazeer**; נולד ב-1976, פילדלפיה) הוא מדען מחשב ויזם יהודי-אמריקאי; מהדמויות המובילות בתחום הבינה המלאכותית והלמידה העמוקה. תרומתו המשמעותית ביותר היא פיתוח ארכיטקטורת הטרנספורמר, שהובילה למהפכה בתחום מודלי השפה הגדולים. כיום הוא משמש כסגן נשיא בגוגל, אחראי על פיתוח מודלי שפה וחלק מצוות ההנהגה של פרויקט ג'מיני.

## ביוגרפיה
### ראשית חייו
שזיר נולד בפילדלפיה למשפחה יהודית - אביו היה מורה למתמטיקה רב-לשוני שהפך למהנדס ואמו הייתה עקרת בית. סבו וסבתו ברחו מהשואה לברית המועצות. את לימודיו האקדמיים השלים באוניברסיטת דיוק בין השנים 1994–1998, שם החל להתעניין בתחום המחשבים והבינה המלאכותית.

### קריירה
שזיר הצטרף לגוגל בשנת 2000. הישגו הראשון המשמעותי היה פיתוח מערכת תיקון השגיאות של מנוע החיפוש. בשנת 2017 היה בין המחברים הראשיים של המאמר המכונן "Attention Is All You Need", אשר הציג את ארכיטקטורת הטרנספורמר. מאמר זה נחשב לאבן דרך בתחום הבינה המלאכותית והוביל לפיתוח טכנולוגיות כמו GPT.

בשנת 2021 עזב שזיר את גוגל, על רקע תחושתו שהחברה אינה מתקדמת מספיק בתחום הבינה המלאכותית. יחד עם עמיתו דניאל דה פרייטס הקים את Character.AI, חברה שפיתחה פלטפורמה המאפשרת למשתמשים לשוחח עם דמויות המבוססות על בינה מלאכותית. החברה גייסה 193 מיליון דולר לפי שווי של מיליארד דולר, וצברה כ-20 מיליון משתמשים רשומים עד 2024.

באוגוסט 2024, במהלך יוצא דופן, שילמה גוגל 2.5 מיליארד דולר כדי להחזיר את שזיר וכ-30 עובדים בכירים מ-Character.AI. במסגרת העסקה מונה שזיר לסגן נשיא בגוגל, אחראי על פיתוח מודלי שפה גדולים ופרויקט ג'מיני, לצד ג'ף דין ואוריול ויניאלס. סרגיי ברין, ממייסדי גוגל, מילא תפקיד מפתח בהשבתו לחברה.

## חיים אישיים
כיום מתגורר שזיר בפאלו אלטו, קליפורניה, יחד עם אשתו יעל שחם שזיר, העובדת גם היא בגוגל. שזיר, יהודי אורתודוקסי חובש כיפה, ידוע בשמירה קפדנית על פרטיותו ובנוכחות מצומצמת ברשתות החברתיות.

## קישורים חיצוניים
* 

*
* 
* Large language models creating paradigm shift in computing, says character.ai’s Noam Shazeer בערוץ CNBC בתאריך 11 במאי 2023

## הערות שוליים

קטגוריה:מדעני מחשב יהודים אמריקאים
קטגוריה:חוקרי בינה מלאכותית יהודים
קטגוריה:עובדי גוגל
גיליירמה קאריבה

**גילרמה קאריבה אוליביירה סנטוס** (בפורטוגזית: **Guilherme Caribé Oliveira Santos**; נולד ב-1 במרץ 2003) הוא שחיין ברזילאי, סגן אלוף עולם בבריכת 25 מטר (בודפשט 2024) במשחה ל-100 מטר חופשי ובמשחה ל-50 מטר חופשי. בעל התוצאה העשירית בטיבה בכל הזמנים במשחה ל-100 מטר חופשי.

## ביוגרפיה
קאריבה נולד וגדל בסלבדור שבבאהיה, ברזיל.

### 2021
#### אלוף אמריקה הדרומית
באליפות אמריקה הדרומית שנערכה בבואנוס איירס שבארגנטינה במרץ זכה במדליית זהב במשחה שליחים 4x100 מטר חופשי בתוצאה של 3:18.54 דקות. בנוסף, סיים במקום חמישי במשחה ל-100 מטר חופשי בתוצאה של 50.34 שניות.

### 2023
באליפות העולם שנערכה בפוקואוקה שביפן ביולי סיים במקום 12 במשחה ל-100 מטר חופשי בתוצאה של 48.18 שניות, במקום שישי במשחה שליחים 4x100 מטר חופשי בתוצאה של 3:12.71 דקות, ובמקום שישי במשחה שליחים 4x100 מטר חופשי משולב בתוצאה של 3:25.21 דקות. בנוסף, נפסל בשלב המוקדמות במשחה ל-50 מטר חופשי.

#### אלוף המשחקים הפאן-אמריקאיים
במשחקים הפאן-אמריקאיים שנערכו בסנטיאגו דה צ'ילה שבצ'ילה באוקטובר זכה בשלוש מדליות זהב: במשחה ל-100 מטר חופשי בתוצאה של 48.06 דקות, במשחה שליחים 4x100 מטר חופשי בתוצאה של 3:13.51 דקות, ובמשחה שליחים 4x100 מטר חופשי משולב בשיא תחרות חדש של 3:23.78 דקות. בנוסף, זכה במדליית כסף במשחה שליחים 4x100 מטר מעורב בתוצאה של 3:35.12 דקות.

### 2024
באולימפיאדת פריז שנערכה ביולי-אוגוסט סיים במקום עשירי במשחה ל-100 מטר חופשי בתוצאה של 48.03 שניות, ובמקום 33 במשחה ל-50 מטר חופשי בתוצאה של 22.31 שניות. בנוסף, סיים במקום עשירי במשחה שליחים 4x100 מטר חופשי בתוצאה של 3:14.22 דקות.

#### סגן אלוף עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכה בשתי מדליות כסף: במשחה ל-100 מטר חופשי בשיא אמריקה הדרומית חדש של 45.47 שניות, אחרי ג'ק אלכסי מארצות הברית (45.38 שניות) ולפני ג'ורדן קרוקס מאיי קיימן (45.48 שניות), ובמשחה ל-50 מטר חופשי בשיא אישי חדש של 20.57 שניות, אחרי ג'ורדן קרוקס (20.19 שניות) ולפני ג'ק אלכסי (20.61 שניות). בנוסף, סיים במקום עשירי במשחה ל-50 מטר פרפר בשיא אישי חדש של 22.18 שניות, ובמשחה שליחים 4x100 מטר חופשי סיים במקום חמישי בשיא ברזיל חדש של 3:04.84 דקות יחד עם חבריו לנבחרת.

## שיאים אישיים
### בריכה אולימפית
* 50 מטר חופשי: 21.46 שניות (2025)
* 100 מטר חופשי: 47.10 שניות (2025)
* 50 מטר פרפר: 22.95 שניות (2025)
* 100 מטר פרפר: 54.47 שניות (2023)

### בריכת 25 מטר
* 50 מטר חופשי: 	20.57 שניות (2024)
* 100 מטר חופשי: 45.47 שניות (2024), **שיא אמריקה הדרומית**
* 50 מטר פרפר: 22.18 שניות (2024)
* 100 מטר פרפר: 50.84 שניות (2024)

## ראו גם

## קישורים חיצוניים

קטגוריה:שחייני חופשי
קטגוריה:שחייני פרפר
קטגוריה:שחיינים ברזילאים
קטגוריה:שחיינים באולימפיאדת פריז (2024)
קטגוריה:ברזילאים שנולדו ב-2003
לאוניד מויסייב

**לאוניד פטרוביץ' מויסייב** (ברוסית: **Леонид Петрович Моисеев**; נולד ב-1948) הוא דיפלומט רוסי.

## קריירה
מויסייב, שהתחנך במכון ליחסים בינלאומיים במוסקבה, היה חבר תחילה בשירות הדיפלומטי הסובייטי ולאחר מכן בשירות הדיפלומטי הרוסי מאז 1973. הוא שירת בעיקר בסין וביפן.

בשנים 1994–2001 שימש כסגן המנהל ולאחר מכן כמנהל הדירקטוריון האסייתי הראשון של משרד החוץ של רוסיה, שעסק בנושאים הקשורים לסין, טייוואן, קוריאה הצפונית, קוריה הדרומית ומונגוליה, וכן היה חבר של הקולגיום של משרד החוץ של רוסיה.

מויסייב שימש כשגריר רוסיה באוסטרליה בין השנים 2001–2005 (הוחלף על ידי אלכסנדר בלוחין), וכשגריר בסינגפור בשנים 2011–2015.

## קישורים חיצוניים

## הערות שוליים

קטגוריה:בוגרי המכון הממלכתי ליחסים בין-לאומיים של מוסקבה
קטגוריה:דיפלומטים רוסים
קטגוריה:רוסים שנולדו ב-1948
אלכסנדר גרושקו

**אלכסנדר ויקטורוביץ' גרושקו** (ברוסית: **Александр Викторович Грушко**; נולד ב-25 באפריל 1955) הוא דיפלומט ופוליטיקאי רוסי, המשמש כסגן שר החוץ של רוסיה.

## ביוגרפיה
גרושקו נולד ב-1955. אביו, ויקטור היה מרגל סובייטי, לשעבר סגן יושב ראש הק.ג.ב. הראשון.

בשנת 1977 גרושקו סיים את לימודיו במכון הממלכתי של מוסקבה ליחסים בין-לאומיים של מוסקבה.

בין השנים 1995–1996 שימש כראש המחלקה לענייני ביטחון ופירוק נשק במשרד החוץ הרוסי .

בשנים 1996–2000 עמד בראש המשלחת הרוסית לביטחון צבאי ובקרת נשק בווינה.

בין השנים 2000–2001 שימש כסגן מנהל המחלקה לשיתוף פעולה כלל-אירופי של משרד החוץ הרוסי. בין השנים 2002–2005 שימש כמנהל המחלקה לשיתוף פעולה כלל-אירופי של משרד החוץ הרוסי. בין השנים 2005–2012 שימש כסגן שר החוץ של רוסיה.

בין השנים 2012–2018 היה נציג קבע של רוסיה בפני נאט"ו בבריסל .

ב-22 בינואר 2018, מונה מחדש כסגן שר החוץ של רוסיה.

## חיים אישיים
גרושקו נשוי, אב לבן ולבת.

## קישורים חיצוניים

## הערות שוליים

קטגוריה:סגני שר החוץ הרוסי
קטגוריה:דיפלומטים סובייטים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:דיפלומטים רוסים
קטגוריה:פוליטיקאים רוסים
קטגוריה:רוסים שנולדו ב-1955
רשאד איסמאילוב

**רשאד איסמאילוב** (באזרית: **Rəşad İsmayılov**) הוא שגריר אזרבייג'ן בקטר.

## ראשית חייו
איסמאילוב נולד ב-7 ביוני 1974 בבאקו, אז בירת הרפובליקה הסובייטית הסוציאליסטית של אזרבייג'ן. הוא החל את לימודיו בפקולטה למשפטים של אוניברסיטת באקו. בנוסף, הוא סיים את לימודיו ב"פקולטה למימון ואשראי של האוניברסיטה הממלכתית של אזרבייג'ן לכלכלה". לאחר שסיים את לימודיו בתיכון, הפך לראש המחלקה למשפט בין-לאומי של הארגון.

## קריירה
בין השנים 2003–2005 שימש כמנהיג פרויקט "התקדמות לחיסול העוני", שאורגן על ידי נציגות אזרבייג'ן של האו"ם. לאחר מכן, השתתף בפרויקטים שונים כמו "תוכנית התקדמות של מערכת ההגנה החברתית הלאומית" ו"התקדמות מערכת ההגנה החברתית הלאומית".

ב-10 בספטמבר 2015 הוענקה לו דרגת "שגריר יוצא דופן ובעל סמכות מדרגה ב' של אזרבייג'ן". באותה השנה הפך לקונסול הכללי של אזרבייג'ן בבאטומי, גאורגיה. שלוש שנים לאחר מכן, ב-7 בפברואר 2018, הנשיא אילהם אלייב חתם על צו שיהפוך את איסמאילוב ל"שגריר יוצא דופן ובעל הסמכות של אזרבייג'ן בקטר".

## הערות שוליים

קטגוריה:שגרירי אזרבייג'ן
קטגוריה:קטר: יחסי חוץ
קטגוריה:ילידי 1974
אלשד איסגנדארוב

**אלשד איסגנדארוב** (באזרית: **Elşad İsgəndərov**; נולד ב-21 במאי 1972) הוא פוליטיקאי ודיפלומט אזרי.

## ראשית חייו
איסגנדארוב נולד ב-21 במאי 1972 בבאקו. הוא סיים בפקולטה להיסטוריה של אוניברסיטת באקו בהצטיינות ב-1993. הוא סיים תואר שני בעניינים בין-לאומיים מאוניברסיטת קולומביה.

## קריירה
בשנים 1993–1995 היה עורך כתב העת להיסטוריה של האקדמיה הלאומית למדעים של אזרבייג'ן. היה אחד ממייסדי האספה הלאומית של ארגוני הנוער של הרפובליקה של אזרבייג'ן. מאוחר יותר שימש כסגן יושב ראש האספה הלאומית. משנת 1999 עבד במשרד החוץ של אזרבייג'ן. בשנים 2000–2005 שימש כמזכיר הראשון בנציגות הקבועה של הרפובליקה של אזרבייג'ן לאו"ם. במרץ 2009 הוענקה לו "דרגת שגריר יוצא דופן ובעל סמכות לפי צו של נשיא הרפובליקה של אזרבייג'ן".

ב-31 במאי 2012 מונה ליושב ראש הוועדה הממלכתית לאגודות דתיות של אזרבייג'ן.

## הערות שוליים

קטגוריה:דיפלומטים אזרים
קטגוריה:פוליטיקאים אזרים
קטגוריה:אזרים שנולדו ב-1972
לילה בוגנר

**לילה בוגנר** (באנגלית: **Lilla Bognar**; נולדה ב-5 בדצמבר 2006) היא שחיינית אמריקאית, אלופת עולם בבריכת 25 מטר (בודפשט 2024) במשחה שליחות 4x200 מטר חופשי.

## ביוגרפיה
בוגנר נולדה וגדלה בארצות הברית.

### 2024
באליפות העולם שנערכה בדוחה שבקטר בפברואר סיימה במקום תשיעי במשחה ל-400 מטר מעורב אישי בתוצאה של 4:44.22 דקות, ובמקום עשירי במשחה ל-200 מטר גב בתוצאה של 2:11.26 דקות.

#### אלופת הפאן פסיפיק לנוער
באליפות הפאן פסיפיק לנוער שנערכה בקנברה שבאוסטרליה באוגוסט זכתה במדליית זהב במשחה ל-400 מטר מעורב אישי בתוצאה של 4:40.06 דקות, ובמדליית כסף במשחה ל-200 מטר מעורב אישי בתוצאה של 2:11.77 דקות.

#### אלופת עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכתה במדליית זהב במשחה שליחות 4x200 מטר חופשי בתוצאה של 7:30.13 דקות, לאחר ששחתה בשלב המוקדמות של המשחה.

## ראו גם

## קישורים חיצוניים

קטגוריה:שחייניות חופשי אמריקאיות
קטגוריה:שחייניות פרפר אמריקאיות
קטגוריה:שחייניות מעורב אישי
קטגוריה:שחייניות חזה אמריקאיות
קטגוריה:שחייניות גב אמריקאיות
קטגוריה:שחייניות אמריקאיות
קטגוריה:אלופות עולם בשחייה
קטגוריה:אמריקאיות שנולדו ב-2006
קטגוריה:אמריקאים שנולדו ב-2006
מהרם אלייב

**מהרם אביש אוגלו אלייב** (באזרית: **Məhərrəm Abış oğlu Əliyev**; נולד ב-20 באוקטובר 1951) הוא פוליטיקאי ודיפלומט אזרי.

## ביוגרפיה
אלייב נולד ב-20 באוקטובר 1951 בכפר מקסטה. לאחר שסיים את לימודיו ב"בית הספר התכיון של מיליציה" במוסקבה בשנת 1978, הוא מונה לתפקיד "קצין מבצעים פליליים" בתחנת המשטרה ה-131" של מחלקת המיליציות בעיר.

בשנים 1980–1992 שימש בתפקידים שונים במבני החקירה הפלילית של מחלקות המשטרה המחוזיות של באקו. בשנת 1985 סיים את לימודיו במכון המשפטים במוסקבה.

הוא מילא תפקידים בכירים במחלקות המשטרה של מחוז ניזאמי, סבונצ'ו, חאטאי ומחוז סבאיל של באקו. מנובמבר 1993 עד יוני 2007, שימש כמפקד מחלקת המשטרה הראשית של באקו.

בשנים 2007–2011 כיהן כ"שגריר יוצא דופן ובעל סמכות" של אזרבייג'ן בטג'יקיסטן.

בשנים 2012–2017 שימש כראש המחלקה לענייני הגנה של עוזר ההגנה של נשיא אזרבייג'ן.

ב-5 ביוני 2017 מונה לסגן שר המשפטים של אזרבייג'ן. בנובמבר 2019 מונה לעוזר הנשיא לעניינים צבאיים.

בשנת 2023 מונה לשגריר ארצו בבלרוס.

## קישורים חיצוניים

## הערות שוליים

קטגוריה:פוליטיקאים אזרים
קטגוריה:דיפלומטים אזרים
קטגוריה:ילידי 1951